Παγκόσμιο Κύπελλο Καλαθοσφαίρισης Ανδρών 2027

Το **Παγκόσμιο Κύπελλο Καλαθοσφαίρισης Ανδρών 2027** θα είναι το 20ό Παγκόσμιο Κύπελλο Καλαθοσφαίρισης της FIBA, το τετραετές διεθνές πρωτάθλημα καλαθοσφαίρισης για τις εθνικές ομάδες ανδρών της FIBA. Το τουρνουά θα φιλοξενηθεί στο Κατάρ από τις 27 Αυγούστου έως τις 12 Σεπτεμβρίου 2027.

Θα είναι το πρώτο Παγκόσμιο Κύπελλο Καλαθοσφαίρισης που θα διεξαχθεί στον αραβικό κόσμο και το τρίτο συνεχόμενο που θα διεξαχθεί στην Ασία μετά το τουρνουά του 2019 στην Κίνα και την έκδοση του 2023 που συνδιοργανώθηκε από τις Φιλιππίνες, την Ιαπωνία και την Ινδονησία.

Η Γερμανία θα είναι η κάτοχος του τίτλου ενόψει του τουρνουά, έχοντας νικήσει τη Σερβία στον τελικό του 2023.

## Επιλογή οικοδεσπότη
Κατά τη διάρκεια της συνεδρίασης του Κεντρικού Διοικητικού Συμβουλίου της FIBA στη Μετρό Μανίλα, στις Φιλιππίνες, στις 28 Απριλίου 2023, η FIBA ανακοίνωσε ότι το Κατάρ θα φιλοξενήσει το επόμενο Παγκόσμιο Κύπελλο το 2027. Η χώρα επιλέχθηκε με ομόφωνη ψήφο.

## Ομάδες

Ως διοργανώτρια χώρα, το Κατάρ εξασφάλισε αυτόματη πρόκριση στο τουρνουά με την απονομή των δικαιωμάτων φιλοξενίας.

Ογδόντα ομάδες από τέσσερις ζώνες της FIBA θα προκριθούν στους προκριματικούς του Παγκοσμίου Κυπέλλου μέσω των προκριματικών για τα ηπειρωτικά κύπελλα της FIBA (Αφρικανικό Πρωτάθλημα Καλαθοσφαίρισης 2025, Αμερικανικό Πρωτάθλημα Καλαθοσφαίρισης 2025, Ασιατικό Κύπελλο Καλαθοσφαίρισης 2025 και Ευρωμπάσκετ 2025). Για την Ευρώπη και την Βόρεια και Νότια Αμερική, επιπλέον ομάδες θα προκριθούν μέσω των προκριματικών των συγκεκριμένων περιοχών. Οι συμμετέχουσες ομάδες τόσο στο Αφρικανικό Πρωτάθλημα Καλαθοσφαίρισης όσο και στο Ασιατικό Κύπελλο Καλαθοσφαίρισης αποτελούν τις ομάδες που θα συμμετάσχουν επίσης στους προκριματικούς για τις αντίστοιχες ζώνες τους.

Η πρώτη φάση των προκριματικών για την Βόρεια και Νότια Αμερική, την Ασία/Ωκεανία και την Αφρική θα περιλαμβάνει 16 ομάδες για κάθε ζώνη, ενώ η Ευρώπη θα έχει 32 ομάδες. Οι ομάδες της Division A θα χωριστούν σε ομίλους των τεσσάρων ομάδων, οι οποίοι θα διεξαχθούν σε διπλούς αγώνες εντός και εκτός έδρας. Οι τρεις πρώτες ομάδες κάθε ομίλου θα προκριθούν στη δεύτερη φάση.

Στη δεύτερη φάση των προκριματικών, οι ομάδες θα χωριστούν σε έξι ομίλους: τέσσερις για την Ευρώπη και δύο για τις υπόλοιπες ζώνες. Οι ομάδες θα μεταφέρουν τους βαθμούς από την πρώτη φάση και θα αντιμετωπίσουν ξανά τις άλλες τρεις ομάδες σε αγώνες εντός και εκτός έδρας. Οι καλύτερες ομάδες κάθε ομίλου θα προκριθούν στο Παγκόσμιο Κύπελλο.
### Προκρινόμενες ομάδες
Ως διοργανώτρια χώρα, το Κατάρ προκρίθηκε αυτόματα στο τουρνουά. Η ομάδα θα επιστρέψει στο Παγκόσμιο Κύπελλο μετά την τελευταία της συμμετοχή το 2006, όταν κατέλαβε την 21η θέση (ισοβαθμώντας με άλλες ομάδες).

;Ασία (1)
*  (διοργανώτρια)

## Χώροι υποδοχής
Στο επίσημο βίντεο της υποψηφιότητάς τους, το Κατάρ πρότεινε τέσσερις εγκαταστάσεις για το Παγκόσμιο Κύπελλο, και η επιλογή του επικυρώθηκε στις 27 Αυγούστου 2025. Σύμφωνα με τη FIBA, το Κατάρ επιλέχθηκε ως χώρα-διοργανώτρια λόγω της εγγύτητας των προτεινόμενων εγκαταστάσεών του, οι οποίες βρίσκονται «σε μία πόλη» και απέχουν μεταξύ τους μόλις 30 λεπτά. Τρεις από τις τέσσερις εγκαταστάσεις — η Λουσάιλ Αρένα, η Αλ Τζανούμπ Αρένα και η Ντουχάιλ Αρένα — κατασκευάστηκαν για το Παγκόσμιο Πρωτάθλημα Ανδρών Χάντμπολ 2015. Η Αλ-Ατίγια Αρένα, ένα ποδοσφαιρικό στάδιο με ανακλινόμενη οροφή, θα μετατραπεί προσωρινά σε αρένα μπάσκετ. Φιλοξένησε ποδοσφαιρικούς αγώνες κατά τη διάρκεια του Παγκοσμίου Κυπέλλου Ποδοσφαίρου 2022, καθώς και του Ασιατικό Κύπελλο Εθνών Ποδοσφαίρου 2023. Όλες οι τέσσερις εγκαταστάσεις θα φιλοξενήσουν επίσης διάφορα αθλήματα κατά τη διάρκεια των Ασιατικών Αγώνων 2030.

## Προετοιμασίες

### Τελετή παράδοσης
Στο ημίχρονο του τελικού του Παγκοσμίου Κυπέλλου Καλαθοσφαίρησης 2023 μεταξύ Γερμανίας και Σερβίας, που διεξήχθη στο SM Mall of Asia Arena στο Πασάι, Μετρό Μανίλα, πραγματοποιήθηκε τελετή παράδοσης των δικαιωμάτων φιλοξενίας του Παγκοσμίου Κυπέλλου Μπάσκετ FIBA από τις Φιλιππίνες, την Ιαπωνία και την Ινδονησία στο Κατάρ.

Τα μέλη του Κεντρικού Συμβουλίου της FIBA, Manuel V. Pangilinan από τις Φιλιππίνες και Yuko Mitsuya από την Ιαπωνία, καθώς και μέλος της Βουλής Αντιπροσώπων της Ινδονησίας,  Budi Djiwandono, παρέδωσαν μία μπάλα στον τότε Πρόεδρο της FIBA, Αμάνε Νιάνγκ, ο οποίος με τη σειρά του την παρέδωσε στον Πρόεδρο της Ομοσπονδίας Μπάσκετ του Κατάρ, Saad Al-Meghaiseeb και στη Διευθύντρια Μάρκετινγκ και Επικοινωνίας της Ολυμπιακής Επιτροπής του Κατάρ, Sheikha Asma Al Thani.

### Διοικητικό Συμβούλιο του Παγκοσμίου Κυπέλλου Kαλαθοσφαίρισης 2027
Το Συμβούλιο του Παγκοσμίου Κυπέλλου Καλαθοσφαίρισης 2027 πραγματοποίησε την πρώτη του συνάντηση στις 30 Νοεμβρίου και 1 Δεκεμβρίου 2023.

## Μορφή
Όπως και στις δύο προηγούμενες διοργανώσεις, το τουρνουά θα διεξαχθεί σε τρεις φάσεις – τη φάση των ομίλων, τη δεύτερη φάση και τη τελική φάση. Στη φάση των ομίλων, οι 32 ομάδες που προκρίθηκαν θα χωριστούν σε οκτώ ομίλους των τεσσάρων ομάδων (Α–H), όπου κάθε ομάδα σε κάθε όμιλο θα αγωνιστεί με κάθε άλλη μία φορά. Οι δύο κορυφαίες ομάδες από κάθε όμιλο θα προκριθούν στη δεύτερη φάση. Οι δύο τελευταίες ομάδες κάθε ομίλου θα παίξουν δύο αγώνες κατάταξης για να καθοριστούν οι θέσεις 17 έως 32. Στη δεύτερη φάση, θα σχηματιστούν τέσσερις όμιλοι I–L) των τεσσάρων ομάδων από τις ομάδες που προκρίθηκαν από την πρώτη φάση, και πάλι κάθε ομάδα θα αγωνιστεί με κάθε άλλη μία φορά. Οι δύο κορυφαίες ομάδες από τους ομίλους I έως L θα προκριθούν στην τελική φάση. Οι ομάδες που ηττήθηκαν στα προημιτελικά θα αγωνιστούν σε αγώνες κατάταξης για να καθοριστούν οι θέσεις 5 έως 8.

## Χορηγοί

## Σημειώσεις


## Παραπομπές


## Εξωτερικοί σύνδεσμοι

* 

Κατηγορία:Παγκόσμιο Πρωτάθλημα Καλαθοσφαίρισης
Κατηγορία:Παγκόσμιο Πρωτάθλημα Καλαθοσφαίρισης Ανδρών
Κατηγορία:Καλαθοσφαίριση στο Κατάρ